

Република Србија

Аутономна Покрајина Војводина

ОПШТИНСКА УПРАВА ОПШТИНЕ ОЏАЦИ

Одељење за урбанизам, стамбено-комуналне и

имовинско-правне послове

Број: **ROP-ODZ-19001-CPA-4/2019**

Заводни број: **351-44/2019-01**

Дана: 20.03.2018. године

ОЏАЦИ

Одељење за урбанизам, стамбено-комуналне, имовинско-правне послове поступајући по захтеву финансијера, „Kodex-Stojačić” доо из Дероња, Улица Бранка Баруданова бб, за измену решења о грађевинској дозволи, на основу члана 8ђ и 141. Закона о планирању и изградњи („Сл.гласник Р.С.“, број 72/09, 81/09, 24/2011, 121/2012, 42/2013, 50/2013, 98/2013, 132/2014, 145/14 и 83/18), члана 29. Правилника о поступку спровођења обједињене процедуре електронским путем („Сл.гласник РС“ 113/2015, 96/2016 и 120/2017), члана 146. Закона о општем управном поступку („Службени гласник РС“, бр. 18/2016), члана 71. став 1. тачка 3. Статута општине Оџаци („Сл. лист општине Оџаци“, број 17/08 и 27/10), члана 11. став 2. Одлуке о организацији Општинске управе општине Оџаци („Службени лист општине Оџаци“, број 20/08, 7/11, 5/15, 9/15, 10/16 и 12/16), Решења број 03-141/2014-02, доноси:

**З А К Љ У Ч А К**

**Одбацује се** захтев „Kodex-Stojačić” доо из Дероња, Улица Бранка Баруданова бб, за измену Решења о грађевинској дозволи број: ROP-ODZ-19001-CPIH-2/2016 од 28.10.2016. године, због неиспуњености формалних услова за поступање по истом.

**О б р а з л о ж е њ е**

„Kodex-Stojačić” доо из Дероња, Улица Бранка Баруданова бб, обратио се овом органу захтевом, у форми електронског документа, за издавање Решења о измени решења о грађевинској дозволи због промене инвеститора.

Подносилац захтева је приложио следећу документацију:

* Решење РГЗ Службе за катастар непокретности Оџаци број: 952-02-4-1092/2017 од 25.12.2017. године
* Доказ о уплати такси и накнаде за Централну евиденцију.

По пријему захтева, овај орган проверио је испуњеност формалних услова за поступање по захтеву, прописаних чланом 24. и 25. Правилника о поступку спровођења обједињене процедуре електронским путем („Службени гласник РС“, бр. 113/15, 96/2016 и 120/2017) и то: 1) да ли је надлежан за поступање по захтеву 2) да ли је као подносилац захтева означен инвеститор, односно један од суинвеститора или финансијер 3) захтев поднет у прописаној форми и да ли садржи све прописане податке; 4) уз захтев приложена сва документација прописана Законом и подзаконским актима донетим на основу Закона; 5) уз захтев приложен доказ о уплати административних такси и накнаде.

**На основу увида у електронски поднет захтев, овај орган је утврдио следеће:**

* Није приложен уговор закључен између финансијера и инвеститора због чије промене се тражи измена решења о грађевинској дозволи, а који мора бити оверен у складу са Законом о оверавању потписа, рукописа и преписа („Сл.гласник РС“, бр. 93/2014, 22/2015 и 87/2018).

Како захтев садржи горе наведени недостатак, у складу са чланом 25. Правилника о поступку спровођења обједињене процедуре електронским путем („Службени гласник РС“, бр. 113/2015, 96/2016 и 120/2017), одлучено је као у диспозитиву овог закључка.

Ако подносилац захтева у року од десет дана од пријема овог закључка, а најкасније 30 дана од дана његовог објављивања на интернет страници надлежног органа, поднесе нов, усаглашен захтев и отклони све недостатке, не доставља се документација поднета уз захтев који је одбачен, нити поново плаћа административна такса и накнада.

Подносилац захтева може само једном искористити право на подношење усаглашеног захтева без обавезе достављања документације поднете уз захтев.

**Поука о правном средству**: Против овог закључка може се изјавити приговор Општинском већу, у року од три дана од дана достављања закључка, кроз Централни информациони систем за електронско поступање у оквиру обједињене процедуре.

Руководилац Одељења,

Татјана Стаменковић, дипл.инж.грађ.